لیاری ٹاؤن

لیاری ٹاؤن پاکستان کے صوبہ سندھ کے دار الحکومت کراچی کے 18 قصبہ جات میں سے ایک ہے اور یہاں کی اکثریت بلوچ ہیں تاہم مہاجر قوم، کچھی اور سندهی بهی یہاں آباد ہیں۔ اگست 2000ء میں بلدیاتی نظام متعارف کرائے جانے کے ساتھ ہی کراچی ڈویژن اور اس کے اضلاع کا خاتمہ کر کے کراچی شہری ضلعی حکومت کا قیام عمل میں لایا گیا۔ اس کے نتیجے میں شہر کو 18 قصبہ جات (ٹاؤنز) میں تقسیم کر دیا گیا جن میں لیاری ٹاؤن بھی شامل ہے۔ مردم شماری پاکستان ۲۰۲۳ء کے مطابق لیاری سب ڈویژن کی آبادی 949,878 افراد پر مشتمل ہے۔

 علم آبادیات 

مردم شماری پاکستان ۲۰۲۳ء کے مطابق لیاری سب ڈویژن کی آبادی 949,878 افراد پر مشتمل ہے۔ بلوچی 249,997، سندھی 237,615، اردو 95,594، پشتو 87,353، پنجابی 77,499، ہندکو 37,575، سرائیکی 14,020، براہوی 3,931 اور دیگر 146,294 ہیں۔

 جغرافیہ 

لیاری ٹاؤن شہر کے جنوب مغربی حصے میں واقع ہے۔ یہ رقبے کے لحاظ سے کراچی کا سب سے چھوٹا قصبہ ہے تاہم کثافت آبادی یہاں سب سے زیادہ ہے۔ اس کی سرحدیں مشرق میں صدر اور جمشید ٹاؤن سے ملتی ہیں جبکہ شمال مغرب میں سائٹ ٹاؤن واقع ہے۔ جنوب و جنوب مغرب میں کیماڑی ٹاؤن واقع ہے۔

 انتظامی تقسیم 

لیاری ٹاؤن کل 11 یونین کونسلوں میں تقسیم ہے:
 آگرہ تاج کالونی 
 بہار کالونی 
 رانگیواڑہ 
 سنگولین 
 علامہ اقبال کالونی 
 چاکیواڑہ  شاہ بیگ لین 
 دریا آباد 
 نوا آباد 
 کھڈا میمن
 موسیٰ لین 
 بغدادی

 مزید دیکھیے 
 کھتری عصمت علی پٹیل

 بیرونی روابط 
 کراچی شہری حکومت کی باضابطہ سائٹ
 شہری حکومت کی ویب گاہ پر لیاری ٹاؤن کا صفحہ
 لیاری: قادو مکرانی تا رحمان ڈکیت


زمرہ:کراچی کے قصبہ جات
زمرہ:ضلع کراچی جنوبی
زمرہ:ویکی ڈیٹا سے مختلف مختصر وضاحت